Peùar aerouantig a ra fentusellou Ar harr - tan , ur wetur a diegeh , a arsavas e - tal ar riblenn - straed , dirag ar stal gwin ardantou , e korn Culver ged an naùved . Ar vaouez a oa d ' ar stur a oa hanter - hant vlé bennag , melen ha rodelleg . Eur hrouèdur a oa etalti . Tri bugel arall a oa àr ar bank a - dran . An hini kohan a oa d ' ar muian daouzeg vle . Ind a zigoras dohtu an norieu eid moned kuit . - Hoariet mad , bugale ! e youhas ar vaouez melen dehe . Ar re peùar a oa gwisket e laerion . Peb hani a oe ged e chupennig lér du , jeansou , kasketennou ged vizierou ledan ha masketennou du hag a guhe lein o fasou . Ind a zouge sahou stal - boued ged sitrouill treset àrnehe . Ind a zouge eùe pistolennou bugel en ou dornou . Ind a dreuzas ar riblenn - straed heb press àrnehe , en ur gaozal trouzuz . An hani hag a gerhe ketan a stokas dor ar stal . Oroloj ar vagoer a ziskoe pemp eur ur hart . Ar perhienn a saùas e benn pa ' gleùas klohig an nor . - Trick or treat ! e youhas ar vugale a - gevred . - Kerhet kuit , bugale , n ' eo ket ar mare mad ! e respontas ar perhienn ged eur voueh dibasiant . Mad e kwelit am - eus labour ! Unan deuz ar vugale a en lahas ged ur volotenn e - barz ar penn . Ж Parker a oa deit en - dro e sal an ensellerion , hag a glaske e - barh ar hlaseriou metalik e - men e talhe ar boliserion dosierou an aferiou achuet . N ' eo ket diskoulm erbed er polis . Gwech erbed e ve diskoulmet eun afer , berped e ve cherret eun dosier . Pa chome an dosier digor , se a sinifie e oa ar lahour en eur leh bennak , e Buenos Aires pe e Nome , en Alaska , ha ne vehe kavet gweh erbed . Klaser an dosierou digor a oe èl bered an ensellou . - Eun den all oun breman , e lavaras Parker . Muldoon , e - peleh e chomez guhet ? - Chonj a rez gerùel e gwirione ur vaouez goh tri ugent vle ? e houlennas Brown . - Peaches Muldoon , ya vad , e respontas Parker . Mar he doa an oll traou d ' ar leh mad pa oa hanterhant vloaz , ar memez tra eo c ' hoaz breman . Ma hellfen kavoud he dosier … - Klah d ' an klanvdourezed àr ou leve , e laras Hawes . - Pe d ' ar lorc ' hourezed ag an trived oad , e laras Brown . - C ' hoarzit ken ma blij deoh . Nebeud e c ' hoarzeot pa weleot he skeudenn ! Oroloj a ziskoe seiteg eur hanter . - Muldoon e arruan ! e youhas Parker laùin en ur sortiein un dosier teo . Sonereh ar pellgomz a rifas . - Piou a zigor ? e houlennas Parker . - Kredein a ren e falle dis kleved ar pellgomz e sonein , e laras Brown . - Me ? Gwech ebet . Ta zro eo , Artie . Ged ur huanad , Brown a dapas ar horned . - Seihved distrikt ha peùar ugent . Brown d ' ar pellgomz . - Artie ? Dave eo . Ar serjant Murchison , er bureo e peleh e veze degemeret an dud . - Ta chilaouan , Dave . - Adam Quatre en - neus degemeret ur galv eid un 10 - 20 e korn an naùved straed ged Culver . Ur stal anùet " Gwinou ha gwinou ardant Adams " . - Ha neuze ? - Ind a lar eo bet greet un drouglah , Artie . - Kompren a ran . - Tud ho - peus er maez , n ' eo ket ? - Ya vad . - Piou int ? gweled e kellez evidoun ? Brown a sellas àr e vureo taolenn ar servij . - Kling ha Carella a zou a - gevred , eme ean . Meyer ha Genero a zou peb unan en e leh . - Goûd a rez e - men ? - Nend ouian ket . - Trugare . Klask a ran ou havoud . - Lar dohein pa ou havez . - Greet e vo . Brown a cherras ar pellgomz . - Un drouglah àr Culver . Er fin on - neus ar santimant boud er gêr en - dro . Ar pellgomz a halùas ur wech all . - Sell ar skeudenn - mann , ma fôtr ! e laras Parker e tostaad a vureo Brown . Liez hoh - eus gwellet vaouez greet er giz - ze ? - Seihved distrikt ha peùar ugent , enseller Hawes aman . - Sell eur wech an divronn - ze ! E laras Parker hoah . - Alo ? ga piou am - eus an inour kaojal , mar plij ? e houlennas ur voueh groegel . - Ged an enseller Hawes , intron . - Hag he diouharr ? gwelet ac ' h eus diouharr mod - ze dija ? e houlenne Parker . - Ma oaz ' zo aet diwar wel , aotrou , e krogas ar vaouez . - Neuze e laran deoh niverenn … - ma ano zo … - Chilaouit , intron , buanoh e rei an traou ma halvet dohtu an Dud Klasket . Ind zo gwelloh evidom eid klah … - Med ma oaz a zo aet diwar wel er harter - man . - Ur weh arall e laran deoh . - E mod onest , ne rofez dehi hanterhant vloaz , e laras Parker . Ar pellgomz a rifas ur wech hoah . Brown a en zigoras . - Seihved distrikt ha peùar ugent , Brown . - Artie ? Genero aman . - Ha neusen ? - Ne ma gredi ket . - Petra ne gredahen ket ? - Ur wech arall eo degouehet , e laras Genero . - Ma ano zo Marie Sebastiani , e laras hoah an intron e korned da Hawes . Ma oaz a zo ar Sebastian Bras . Hawes a chonjas dohtu ne oa ket chansuz boud kavet hounenn . - Me zo e - barh ar restaurant - ze , gwelez a rez ? e laras Genero . Àr Culver hag ar huehved … - Ha neusen ? - Henneh zo bet burtelleit an noz devean . Arsavet am - eus ur mare eid komz ged ar berhiennou . - Ma oaz a zo eur majisian , e laras Marie . Galvet eo ar Sebastian Bras . Aet eo war well . D ' an nebeutan en - deus greet berh ged unan ag e zroiou , e chonjas Hawes . - Ar chonj zo deit din gweled a - barh ar poubellenou , e talhas Genero , me da well ma un den bennag en - deus taolet inou ur pistolet pe un dra bennag èl - ze . - Ha neusen ? - Lared a ran deoh , eo aet war wel ! E laras Marie kounnaret . Eet kuit . Eet on a - dran ar lise , men e ranke charja ar wetur . Ar wetur ne oa ket mui aman , na Frank . Hag oll e . . . - Frank , intron ? - Ma oaz . Frank Sebastiani . Ar Sebastian Bras . - Degouehet eo ur weh arall , Artie , e laras Genero . Chonjet am - eus dislonkein . - Petra zo degouehet ur weh arall ? - Marteze eo eet er gêr en - dro , intron , e laras Hawes . - N ' en - deus ket . Chom a raom er stad amezeg . Gwech erbed en - defe eet kuit hebon , hag e oll material maji a oa laosket war ar straed . Ur material hag a gost ker tre . - Komprenet ' m - eus . Petra kredet , intron ? - Kredi ' ran un den bennag en - deus laeret ar wetur , ha Doue hebken a oar petra en - deus greet da Frank . - Artie , e houlennas Genero . Chilaouez ? - Ta chilaouan , e huanadas Brown . - Se oa en unan ag ar poubellennou , Artie ! - Petra oa en ur boubellen ? - Pesort lise eo , intron ? - Herman Raucher . War an unnegved hanternoz . - Hui zo du - ze hoah breman ? - Ya . Gervel a ran deuz ur pellgomz a vonei . - Chomit er leh . Kas a ran deoh ur polisour dohtu . - Gorto ' rin a - drenv , tost d ' ar parking , e laras Marie , hag a cherras ar horned . - Artie ! e laras Genero . Mad e vehe te da za dohtu ! Ar Burgundy , àr Culver hag ar huehved ! - Petra ' peus kavet e - barh . . . . Med Genero eùe en - doe cherret ar hornet en - dro . Brown a lakaas e holster d ' e skoaz . Hawes a lakaas e holster d ' e houriz . Parker a zigoras ar pellgomz . - Gortoz ahanon , Peaches Muldoon , eme ean dousig . Arruan ! Ж Seiteg eur daou - ugent e oa , en abardaez Halloween . Ar straedou a oa tañoèl endeo , goude ur lezenn ag ar gêr , hag a lare e lakahent ar golaou eun eur deveatoh adaleg ar 26 ag ar miz . An aerouantouigou , an diaolou , ar logod - penndall , ar gorriganed a oa e peb leh àr ar riblennou - straed , ged ou sahou stal - bouid , hag a stoke d ' an noriou en ur youhal " Trick or treat " . Brown a sellas e vontr . D ' an eur - man , e roeg Caroline en em apreste sortiein ged Connie . D ' an nihour , e verhig eih vle en - doe diskoeit dehoñ e zillad eid Halloween ; ha ean end - doe chonjet e oa ar sorserez - ze èl un êl . Hen a yas kuit da voned d ' ar restaurant Burgundy . Ne oa ket re bell deuz ar c ' homisariat , hag eur poliser all - ma weler Genero evel ur poliser - a oa dija du - ze . Plijuz kenan eo an noz . Ar miz Here a - beh a oa bet plijus . Gwe ar liorh - meur ou - doe hoah ou deliou ged liou kaer , melen , ru , aour - aval , pe rouz . En dei e oa an èbr glaz kaer , hag en dei du donn , ged stered . Brown a yas buan da g / Culver , en em droein ur weh ean da wel un E . T . uhel èl tri avalenn , ged un Dracula a - glei hag ur Frankenstein a - zehou , nebeud uhelloh evitoñ . En ur mousc ' hoarh e arruas e Culver hag a yas da dal ar huehved straed . Genero a en hortoe àr ar riblenn - straed , dirag antre ar restaurant . Klañù e seblante boud e gwirione . - Petra zo hoarveet ? e houlennas Brown . - Deus da wel , e respontas Genero ged ur voueh iskiz . N ' am - eus ket touchet . - Touchet petra ? Met Genero a en yae dija getoñ er ruïg a - zehou deuz ar Burgundy . Poubell e oa d ' an daou du ag an nor - servij ag ar restaurant , splannet ged ur glob golaou d ' ar vagoer . - Hounenn , e laras diaez Genero . Brown a saùas ar golo . Ar sah plastik gwer a oa inou ur bruched den lein goaed . Ne oa ket breh na penn . - Perag e tegoueh an traou - ze berped dein ? e hirvoudas Genero e seùel e zivreh d ' an neanv . Ж .